 **PROPOZÍCIE AMFO 2022 ** OKRESNÁ SÚŤAŽ AMATÉRSKEJ FOTOGRAFIE

**A. / Všeobecná charakteristika**

**1.** Amfo je jednou z najstarších a najprestížnejších postupových súťaží v oblasti amatérskej fotografickej tvorby a zároveň je vrcholným podujatím tohto druhu na Slovensku.  
**2.** Koná sa každý rok, je určená deťom, mládeži a dospelým v troch vekových skupinách, v dvoch základných kategóriách: čiernobiela fotografia, farebná fotografia, cykly a seriály a najnovšou kategóriou je EXPERIMENT.   
**3.** Vyhlasuje sa odporúčaná téma pre 50. ročník, ktorá nie je povinná a tou je: **PAMÄŤ**

**B./ Kategorizácia účastníkov**

Súťažné kategórie:   
**I. skupina: autori do 15 rokov**

A. čiernobiela fotografia

B. farebná fotografia

**II. skupina: autori od 15 do 25 rokov**

A. čiernobiela fotografia

B. farebná fotografia

**III. skupina: autori nad 25 rokov** (okrem poslucháčov a absolventov študijného odboru fotografia)

A. čiernobiela fotografia

B. farebná fotografia   
**Bez rozlíšenia veku:**C.cykly a seriályD**.** experiment

**C./ Podmienky a postup v súťaži**

**1.** Súťaž je určená pre každého tvorca fotoamatéra, občana Slovenskej republiky alebo s trvalým pobytom na Slovensku.  
**2.** Do základného kola sa súťažiaci prihlasuje podľa miesta svojho bydliska alebo pôsobenia.   
Ak sa v mieste bydliska neuskutoční regionálne kolo, môže sa prihlásiť do regionálneho kola   
v inom regióne daného kraja. Nemôže súťažiť súčasne v dvoch alebo viacerých regiónoch.   
Prihlasuje sa len do jedného základného kola!  
**3.** Limit pre jednotlivé fotografické diela je **maximálne 3 fotografie** v kategórii čiernobielej fotografie   
a **3** **fotografie** v kategórii farebnej fotografie.   
Jeden súbor v kategórii **CYKLY A SERIÁLY** a jeden súbor v kategórii **EXPERIMENT**.   
Limit pre kat. Cykly a seriály je **min. 3 a max. 5** **fotografií** obsahovo i formálne jednotných.   
V kategórii experiment je možné nahrať **maximálne** **10 fotografií** a potrebné stručne objasniť ich zámer.   
**4.** Súťažiaci sa prihlasuje do vekových skupín a kategórii **podľa veku**, ktorý dosiahol v roku vzniku fotografie.Do súťaže je možné zaslať len diela, ktoré vznikli v rokoch **2018 – 2022** a zároveň

**sa nezúčastnili žiadneho ročníka** tejto súťaže.

Autor prechádza všetkými kolami súťaže **s tými istými** fotografickými dielami a takisto **nesmie prihlásiť rovnaké fotografie** do viacerých kategórií v súťaži.   
( ide o varianty čiernobielej / farebnej fotografii )

**5. Nie je možné** prihlásiť diela zobrazujúce násilie alebo iné javy a činy proti ľudskosti a humanizmu. Rovnako ani diela nevhodne objektivizujúce a sexualizujúce ženské, mužské alebo detské telo!

**6.** Ukážky alebo jednotlivé súťažné fotografie môže organizátor so súhlasom autora použiť na propagáciu podujatia bez nároku na honorár.

**7.** Do prihlášky je autor ***POVINNÝ NAHRAŤ VŠETKY PRIHLÁSENÉ FOTOGRAFIE***,   
vo formáte JPG s 300dpi.Veľkosť nesmie presiahnuť 10 MB.

Každá fotografia musí byť pomenovaná v presnom poradí:   
veková skupina / kategória / meno / priezvisko / názov diela.

Pokiaľ by sa fotografie nenahrali, príde automaticky na e-mail upozornenie.

Nahrávanie digitálnych fotografií je povinné rovnako ako minulý rok! Účastníci sa budú prihlasovať v týchto dvoch bodoch:   
a) najprv vyplnia 1.časť prihlášky,  
b) následne 2.časť prihlášky, ktorá pozostáva s nahraných fotografií.

poznámka: autor je povinný nahrať link na stiahnutie digitálnych fotografií – napr. pomocou internetového úložiska Wetransfer, Úschovňa, ulož.to a pod.)

**PRIHLÁSENIE:**Do súťaže sa prihlásite vyplnením **ELEKTRONICKÉHO FORMULÁRA** na stránke:  
Národného osvetového centra:<https://www.nocka.sk/chcemsaprihlasit>

**VIDEO POSTUP:**- ako pracovať v elektronickom prihlasovacom systéme NOC**:**- video je návodom **ako sa do súťaže prihlásiť / PRE ÚČASTNÍKOV**   
- link: <https://www.youtube.com/watch?v=DpZCgtg4aUg>

**Formát:**Pre tlač fotografií je povinný **formát 30 x 40 cm** ( aj 30 x 45 cm ),   
**40 x 30 a štvorcový formát 30 x 30** **cm**.

**Identifikačné údaje:**

**Povinne** označiť svoje súťažné fotografie **na rube identifikačným štítkom** – textom, ktorý je súčasťou prihlášky.

Fotografie je potrebné **podlepiť** v rohoch priesvitnou lepiacou páskou, aby sa predchádzalo ich poškodeniu počas inštalácie a deinštalácie!

**D. / Záverečné ustanovenia**

**1.** Súťažiaci prihlásením do súťaže vyhlasuje, že berie na vedomie, že vyhlasovateľ súťaže:

- vyhotovením alebo použitím fotodokumentácie alebo video-dokumentácie s jeho podobou nijakým spôsobom nezasahuje do práv súťažiaceho na ochranu osobnosti, ustanovených 11 zákona č. 40/1964 Zb. Občianskeho zákonníka.

- obrazové snímky podobizní súťažiaceho budú vyhotovené a sú ako súčasť fotodokumentácie alebo video-dokumentácie podľa predchádzajúceho bodu použité primeraným spôsobom len a výslovne na umelecké účely alebo tlačové spravodajstvo nie je potrebný.

- použitie obrazových snímok podobizní súťažiaceho podľa predchádzajúceho bodu nie je v rozpore s jeho oprávnenými záujmami.

**2.** Deti do 18 rokov sú povinné prísť na súťaž v sprievode dospelej osoby (pedagóga, rodiča alebo inej dospelej osoby), ktorá chráni ich bezpečnosť a rieši ich problémy organizačného či sociálneho charakteru.

**3.** **Neprevzaté ceny sa autorom nezasielajú!**

Je možné si ich **vyzdvihnúť** u organizátora **do pol roka** po podujatí.

Ocenené a vystavené diela budú vzhľadom na ich ďalšie prezentovanie vrátené autorom do konca roku 2023.

**4.** Súťažiaci prihlásením do súťaže vyhlasuje, že jeho súťažné dielo má vysporiadané všetky práva viažuce sa k tomuto dielu, najmä autorské práva a nezasahujú do práv a právom chráneným záujmov tretích osôb.

- udeľuje Národnému osvetovému centru a organizátorom jednotlivých kôl súťaže bezodplatný súhlas na použitie súťažných diel v zmysle 19 a nasl. Zákona č. 185/2015 Z.z. autorský zákon a to najmä na vyhotovenie rozmnoženiny diela, zaradenia diela do databázy a uvedenie diela na verejnosti v rámci realizácie aktivít, na účely šírenia osvetovej činnosti v pôsobnosti organizátorov jednotlivých kôl súťaže a Národného osvetového centra.

**5.** Súťažiaci prehlasuje, že sa oboznámil s podmienkami spracúvania osobných údajov

Ľubovnianskeho osvetového strediska, ktoré sú dostupné na [www.osvetalubovna.sk](http://www.osvetalubovna.sk)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Súťažné fotografie doručte najneskôr do *10. MARCA 2022* na adresu:**

**Ľubovnianske osvetové stredisko**: **Nám. gen. Štefánika 5, 064 01 Stará Ľubovňa**

**Obálku označte: *okresná súťaž AMFO 2022***

**E-mail:** [osvetasl@nextra.sk](mailto:osvetasl@nextra.sk)  **Tel. kontakt:** 0907 113 757 / 0908 998 795